З вопыту сваёй работы ў дэпутацкім корпусе (мяне выбіралі дэпутатам раённага і абласнога Саветаў дэпутатаў 27 склікання) я ўпэўнілася, што дэпутаты ўсіх узроўняў абавязаны працаваць поруч з выканаўчай уладай. Бо мясцовая ўлада – самая блізкая да чалавека. І яна павінна быць максімальна адкрытай, а яе дзейнасць – празрыстай. Галоўная мэта работы Саветаў дэпутатаў – спрыяць рэалізацыі праграм сацыяльна-эканамічнага развіцця раёна, вырашэнню праблемных пытанняў, павышэнню дабрабыту і якасці жыцця людзей. Ад правільных падыходаў і ўважлівага стаўлення да чалавека залежыць ступень даверу і падтрымкі насельніцтва.